אנני פוטס

אנני המפטון פוטס (באנגלית: Annie Hampton Potts; נולדה ב-28 באוקטובר 1952) היא שחקנית אמריקאית. היא הייתה מועמדת לפרס גלובוס הזהב עבור "Corvette Summe" מ-1978 וזכתה בפרס ג'יני עבור "Heartaches" מ-1981. היא מאוחר יותר הופיעה ב"מכסחי השדים", "יפה בוורוד", "ג'ק פלאש המקפץ" ו"מכסחי השדים 2". היא דיבבה את בו פיפ בסרט הראשון, השני והרביעי של הזיכיון "צעצוע של סיפור" ובמשחקי וידאו שונים של דיסני.

בטלוויזיה, פוטס גילמה את מרי ג'ו ג'קסון שיבלי בסיטקום "Designing Women". היא הייתה מועמדת לפרס אמי לבידור בפריים טיים לשנת 1994 על גילומה של דנה פאלדינו בסיטקום "Love & War", היא שיחקה את המורה לואן ג'ונסון בדרמה "Dangerous Minds" של ABC והייתה מועמדת לפרס גילדת שחקני המסך בשנים 1998 ו-1999 על גילומה של מרי אליזבת סימס בסדרת הדרמה "Any Day Now". תפקידים נוספים שלה בטלוויזיה כוללים את "משפחת פוסטר" ו"שלדון הצעיר".

 ראשית חייה 
פוטס נולדה בנאשוויל, טנסי, ארצות הברית כילדתם השלישית של דורותי האריס (לבית בילינגסלי) ופאוול גריסט פוטס. אחיותיה הגדולות הן מרי אלינור (פוטס) הוויוס ואליזבת גריסט ("דולי") פוטס. הם גדלו בפרנקלין, קנטקי, שם סיימה את לימודיה בתיכון פרנקלין-סימפסון ב-1970.

היא למדה במכללת סטפנס בקולומביה, מיזורי, וסיימה תואר ראשון בתיאטרון. פוטס ובעלה הראשון, סטיבן הארטלי, היו מעורבים בתאונת דרכים שהותירה כמה עצמות מתחת למותניה שבורות, כולל שברים מורכבים בשתי רגליה, ואובדן העקב של כף רגלה הימנית; הארטלי איבד את רגלו השמאלית.Working Mother, January 1997, p. 25

 קריירה 
פוטס ביצעה את הופעת הבכורה שלה על המסך הגדול ב-1978 בסרט הקומדיה של מטרו גולדווין מאייר, "Corvette Summer", עם מארק המיל. היא הייתה מועמדת לפרס גלובוס הזהב בשנת 1979 על תפקידה בסרט. ב-1982 היא זכתה בפרסי ג'יני להופעה הטובה ביותר של שחקנית זרה על תפקידה בסרט "Heartaches", על אישה צעירה הנשואה לנהג מרוצי מכוניות ובהיריון מחברו הטוב. ב-1980 היא גילמה את אדית בדלמייר, אישה שחלקה דירת עליית גג עם שלוש נשים נוספות (בגילומה של ג'ורג'יה אנגל, לורנה פטרסון ופרנסין טאקר) בסדרה הקומית קצרת הימים, Goodtime Girls".
שמאל|ממוזער| פוטס בטקס פרסי האמי ה-41 בפריים טיים ב-1989
פוטס גילמה את פקידת הקבלה ג'נין מלניץ בסדרת סרטי "מכסחי השדים". מכיוון שנולדה בטנסי, פוטס יצרה את המבטא הניו-יורקי הסימן המסחרי של הדמות בהתבסס על המבטא של חבר ילדות ניו יורקי. לאחר מכן התפרסמה בין 1986 ל־1993 כמעצבת הפנים הפרגמטית מרי ג'ו שיבלי בסיטקום הטלוויזיה "Designing Women".

היה לה מגוון רחב של תפקידים בולטים בטלוויזיה ובקולנוע. היא הייתה מועמדת לפרס אמי בפריים טיים לשחקנית הראשית המצטיינת בסדרה קומית בשנת 1994 על תפקידה כדינה פלדינו ב־Love & War. תפקידים בולטים נוספים כוללים את מרי אליזבת סימס בסדרת הדרמה "Any Day Now" בה שיחקה בין 1998 ל־2002, עליה הייתה מועמדת לשני פרס גילדת שחקני המסך על הופעה יוצאת דופן של שחקנית בסדרת דרמה, קולה של בו פיפ בשלושה מסרטי "צעצוע של סיפור", תפקיד משנה בסרט "יפה בוורוד" של ג'ון יוז, ותפקידי אורח בסדרות טלוויזיה כגון "מגנום בלש פרטי", "ג'ואן מארקדיה", "קרוב לבית", "שני גברים וחצי" ו"בוסטון ליגל". היא שיחקה בתפקיד חוזר כסופי דוור ב"חוק וסדר: מדור מיוחד" מ-2005 עד 2009.

פוטס כיכבה בגרסה הקולנועית של "טקססוויל", סרט המשך של "הצגת הקולנוע האחרונה". היא ביצעה את הופעת הבכורה שלה בברודוויי כשהצטרפה לצוות השחקנים של המחזה זוכה פרס הטוני "אלוהי הקטל" ב־2009, כשהיא מחליפה את הופ דייוויס בתפקיד.

ב-2012, פוטס כיכבה בתור אליזבת "ג'יג'י" סטופר בסדרת הדרמה הקומית "GCB". לדבריה, היא ביססה את גילום הדמות על דיקסי קרטר, והוסיפה: "אילו היא עדיין בחיים, התפקיד היה צריך להיות שלה". פוטס שיחקה גם בתפקיד מוביל בסרט המוזיקלי המקורי של ערוץ הולמרק מ-2012 "The Music Teacher", על מורה למוזיקה בתיכון שעומדת לאבד את תוכנית המוזיקה האהובה שלה בבית הספר ומאגדת את תלמידיה לשעבר להעלות מחזמר על מנת לגייס כסף לשימור התוכנית.Annie Potts to Star in Hallmark Movie 'The Music Teacher' (Exclusive) , The Hollywood Reporter, February 21, 2012, by Lesley Goldberg

החל משנת 2017 ועד 2024 לאורך שבע עונות, היא הופיעה בתפקיד קוני "מימו" טאקר, סבתו של שלדון קופר בסיטקום "שלדון הצעיר".

 חיים אישיים 
פוטס היא אם לשלושה בנים: אחד עם בעלה השלישי סקוט סנצ'ל, ושניים עם בעלה הרביעי והנוכחי ג'יימס היימן.

 פילמוגרפיה 
 קולנוע 
שנה סרט תפקיד הערות 1978 Corvette Summer ונסה King of the Gypsies פרסה 1981 Heartaches בוני הווארד 1984 מכסחי השדים ג'נין מלניץ למות בעד תשוקה  איימי גריידי 1986 יפה בוורוד איונה ג'ק פלאש המקפץ ליז קרלסון 1987 האיש שנפל מכוכב אחר לואיז 1988 Pass the Ammo דרלה פורטר She's Having a Baby עצמה הופעת קמע 1989 Who's Harry Crumb? הלן דאונינג מכסחי השדים 2 ג'נין מלניץ 1990 טקססוויל קרלה ג'קסון 1992 Breaking the Rules מרי קלינגליץ' 1995 צעצוע של סיפור בו פיפ תפקיד קולי 1999 צעצוע של סיפור 2 2004 אלביס מלך לנצח  שירל2007The Sunday Manגברת קאלפסרט קצר 2014 Chu And Blossom דודה הארלי 2015 As Good As You ד"ר לורה ברג 2016 מכסחות השדים ונסה פקידת המלון קמיע All at Once ג'יני מקסוול 2017 Humor Me די Izzy Gets the F*ck Across Town מרי 2018 Happy Anniversary דיאן 2019 צעצוע של סיפור 4 בו פיפ תפקיד קולי 2021 ארלו ילד-אליגטור אדמי מכסי השדים: החיים שאחרי ג'נין מלניץ 2024מכסחי השדים: אימפריה קפואהג'נין מלניץ

 טלוויזיה 
+שנהתוכניתתפקידהערות1975You Dont Tell Her, I willרודה1977Black Market Babyלינדה קליריסרט טלוויזיהBusting Looseהלן3 פרקים1978Familyקאדי ווילדבפרק: "Magic"1979Flatbed Annie & Sweetiepie: Lady Truckersפלאטבד אנניסרט טלוויזיהVisionsאלןבפרק: "Ladies in Waiting"1980Goodtime Girlsאדית בלדמיירתפקיד ראשי, 12 פרקים1982Something So Rightסאנדיסרט טלוויזיהBayou Romanceליליסרט טלוויזיה1983Cowboyדי.ג'יסרט טלוויזיהרמינגטון סטילאנני קרפנטרבפרק: "Steele Crazy After All These Years"1983–1986מגנום, בלש פרטיטרייסי ספנסר2 פרקים1984?Why Meדריהסרט טלוויזיהIt Came Upon the Midnight Clearסינדי מילססרט טלוויזיה1985אזור הדמדומים (1985)קייטי לואריבפרק: "Wordplay"1986–1993Designing Womenמארי ג'ו שיבליתפקיד ראשי, 163 פרקים1987CBS Schoolbreak Specialקייטי באנדרס"My Dissident Mom"סיפורים מופלאיםגברת בב בינפורד (קול)בפרק: "The Family Dog"1993–1995Love & Warדנה פלדינותפקיד ראשי, 44 פרקים1995Her Deadly Rivalכריס לנספורדסרט טלוויזיה1996–1997Dangerous Mindsלו אן ג'ונסוןתפקיד ראשי, 17 פרקים1997Over the Topהאדלי מרטיןתפקיד ראשי, 12 פרקים1998הרקולססירינקס העכבר (קול)בפרק: "Hercules and the Muse of Dance"1998–2002Any Day Nowמארי אליזבת סימסתפקיד ראשי, 88 פרקים1999ג'וני בראבורנגלר (קול)פרק אחד2003Defending Our Kids: The Julie Posey Storyג'ולי פוסיסרט טלוויזיה של Lifetime2004האףדוריס ג'ונסון4 פרקים2004–2005ג'ואן מארקדיהסגנית לוסי פרסטון11 פרקים2005קרוב לביתד"ר מרלה דודסבפרק: "Divine Directions"2005–2009חוק וסדר: מדור מיוחדסופי דברה4 פרקים2007Men in Treesמארי אליס אודונל4 פרקים2008בטי המכוערתלינדהבפרק: "Zero Worship"Boston Legalג'וי אספנסוןבפרק: "The Bad Seed"Queen Sizedג'ואן בייקרסרט טלוויזיה2009שני גברים וחצילנורבפרק: "Mmm, Fish. Yum."2010Marry Meויויאן קרטרמיני סדרהFreshman Fatherקייטי פאטוןסרט טלוויזיה של הולמרק2011Fiveאמא של שרלוטסרט טלוויזיה2012GCBג'יג'י סטופרתפקיד ראשי, 10 פרקיםThe Music Teacherאליסון דייליסרט טלוויזיה של הולמרקהדגיםהאחות פישינגטון (קול)3 פרקיםAnimal Practiceוירג'יניה קולמן2 פרקים2013–2018משפחת פוסטרשרון אלקין11 פרקים2013רנדי קאנינגהאם: נינג'ה בפעולהטאוני זיגוואלד (קול)בפרק: "Stank'd to the Future/Wave Slayers"האנטומיה של גרייג'ויסבפרק: "Map of You"2014אמא בהזמנהרוברטה מונטגומריבפרק: "True Romance"Young &amp; Hungryדואנה קמינסקי (קול)בפרק: "Pilot"; uncredited2015המפענחת: פשעים חמוריםקלריסהבפרק: "Special Master: Part Two"NCIS: ניו אורלינסאוליביה ברודיבפרק: "Broken Hearted"2015–2016שיקגו Medהלן מאנינג5 פרקים2016סקנדללואיס בייקרבפרק: "Buckle Up"רופא להשכירגברת סקני2 פרקים2017–2024שלדון הצעירקוני "מימו" טאקרתפקיד ראשי (7 עונות); 139 פרקים2021I Heart Arloאדמיסדרה מצוירת מקורית של נטפליקס; תפקיד קולי2024–2025הנישואים הראשונים של ג'ורג'י ומנדיקוני "מימו" טאקר3 פרקים

 משחקי וידאו 
שנה שם המשחק תפקיד הערות 1995 ספר הסיפורים המונפשים של דיסני: צעצוע של סיפור בו פיפ (קול) 1999 צעצוע של סיפור 2: באז שנות אור להצלה 2009 מכסחי השדים: משחק הווידאו ג'נין מלניץ (קול) 2010 צעצוע של סיפור 3: משחק הווידאו בו פיפ (קול) 2016 ממלכות הקסם של דיסני קווי קול הוסרו בעדכון מאוחר יותר 2019 מכסחי השדים: משחק הווידאו ג'נין מלניץ (קול) 2023 דיסני ספידסטורם בו פיפ (קול)

 תיאטרון 
שנה מחזה תפקיד הערות 2009–2010 אלוהי הקטל אנט 2014 פיפין ברטה ברודוויי

 פרסים ומועמדויות 
 שנה פרס קטגוריה יצירה תוצאה 1978 פרסי גלובוס הזהב הכוכבת החדשה של השנה – שחקניתCorvette Summer 1981 פרסי ג'יני ההופעה הטובה ביותר של שחקנית זרה Heartaches 1994 פרסי אמי בפריים טיים שחקנית ראשית מצטיינת בסדרה קומית Love & War 1998 פרסי גילדת שחקני המסך הופעה יוצאת דופן של שחקנית בסדרת דרמה Any Day Now 19992019Washington D.C. Area Film Critics Associationהופעה קולית הטובה ביותרצעצוע של סיפור 4 פרסי בחירת המבקרים שחקנית המשנה הטובה ביותר בסדרה קומית שלדון הצעיר2023

 קישורים חיצוניים 

 הערות שוליים 

קטגוריה:מדבבות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות מכללת סטפנס
קטגוריה:אמריקאיות שנולדו ב-1952
קטגוריה:אמריקאים שנולדו ב-1952